*Līguma par primārās veselības
aprūpes pakalpojumu sniegšanu un apmaksu*

*6.1.28.punkts*

**Kārtība, kādā veicami Covid-19 ātrie SARS-CoV-2 antigēna testi**

1. IZPILDĪTĀJS ir tiesīgs veikt AG testu saskaņā ar Ministru kabineta 2021.gada 28.septembra noteikumu Nr.662 “Epidemioloģiskās drošības pasākumi Covid-19 infekcijas izplatības ierobežošanai” 2.19.punktā noteikto kārtību.
2. Lai sniegtu AG testa pakalpojumu IZPILDĪTĀJAM:
	1. ir jābūt reģistrētam Ārstniecības iestāžu reģistrā;
	2. personas, kuras ir tiesīgas veikt AG testu, jāreģistrē Veselības inspekcijas (VI) Ārstniecības personu un ārstniecības atbalsta personu reģistrā;
	3. jāiesniedz DIENESTAM iesniegumu brīvā formā, izsakot vēlmi sniegt AG testa pakalpojumu.
3. Lai varētu veikt valsts apmaksātu AG testu IZPILDĪTĀJS:

3.1. noslēdz līgumu par vienotās veselības nozares elektroniskās informācijas sistēmas izmantošanu (E-veselības sistēma) vai, ja IZPILDĪTĀJS jau ir līgumattiecībās ar DIENESTU, iesniedz pieteikumu “Pieteikums VVIS lietotāju tiesību piešķiršanai”, kas pieejams DIENESTA tīmekļvietnē https://www.vmnvd.gov.lv/lv/veidlapas;

3.2. noslēdz līgumu par Vadības informācijas sistēmas lietošanu (VIS) vai, ja IZPILDĪTĀJS jau ir līgumattiecībās ar DIENESTU, iesniedz DIENESTAM pieprasījumu “VIS piekļuves tiesību pieprasījums”, kas pieejams DIENESTA tīmekļvietnē https://www.vmnvd.gov.lv/lv/vadibas-informacijas-sistemas-vis-lietosana;

3.3. noslēdz līgumu par veselības aprūpes pakalpojumu sniegšanu un apmaksu vai, ja IZPILDĪTĀJS jau ir līgumattiecībās ar DIENESTU, ievēro atbilstošus līguma nosacījumus.

1. DIENESTS 7 (septiņu) darba dienu laikā pēc šīs kārtības 4.punktā uzskaitīto noteikumu izpildes nodrošina IZPILDĪTĀJAM pieeju AG testu ievades un sertifikātu iegūšanas funkcionalitātei.
2. IZPILDĪTĀJS, sniedzot AG testa pakalpojumus:
	1. ievēro VI un Slimību un profilakses kontroles centra (SPKC) noteiktās epidemioloģiskās prasības AG testu veikšanai;
	2. veic AG testu atbilstoši SPKC algoritmam;
	3. vienojas ar pakalpojuma saņēmēju par AG testa rezultāta saņemšanas veidiem;
	4. ievada veiktā AG testa rezultātu E-veselības sistēmā 1 (vienas) stundas laikā no AG testa veikšanas un informē pakalpojuma saņēmēju;
	5. aizpilda uzskaites dokumentus (talonus) atbilstoši veselības aprūpes pakalpojumu manipulāciju tarifu sarakstam, kas pieejams DIENESTA tīmekļvietnē https://www.vmnvd.gov.lv/lv/pakalpojumu-tarifi;
	6. ievada uzskaites talonus par veikto valsts apmaksāto AG testu VIS atbilstoši informācijas apmaiņas kārtībai, kuru nodrošina DIENESTS;
	7. testēšanā izmanto AG testus, par kuriem informācija pieejama tīmekļvietnē <https://covid-19-diagnostics.jrc.ec.europa.eu/devices>.
	8. par AG testu saņem samaksu atbilstoši norēķinu kārtībai, kuru nodrošina Dienests.
3. Ja AG tests veikts par maksu un rezultāts ir pozitīvs, IZPILDĪTĀJS 3 (trīs) darba dienu laikā pēc rezultāta saņemšanas sazinās ar pakalpojumu saņēmēju un vienojas par naudas summas atmaksu, kā arī veic labojumus attiecīgajā VIS talonā par sniegto pakalpojumu, norādot maksātāju “0 – valsts”.